الثلاثاء 25 شتنبر 2018 دات العافية سوق المسيرة فمولاي رشيد فكازا. كاريان من كاريانات كثار. البومبية جات ولكن اللي كان بصاح بطل فهاد العملية هما اولاد الدرب. اولاد الحي المتضرر الاول من هاد العافية. خدمو بزاف طفاو غامرو بحياتهم باش يطفيو العافية. النيران كلات كلشي وما خلات والو. فقراء السوق دزادو تفقرو. الخسائر كانت مادية بزاف. بزاف حقاش هاد الناس عندهم غير لقليل اللي داتو ليهم راه بزاف بزاف. فهاد العام مازال ما لقاتش مدينة بحال الدار البيضاء حل لهاد الكاريانات راه شوهة لكل مغربي 
غير بالتصاور: مأساة جديدة فاسواق البرارك فكازا. سوق المسيرة فمولاي رشيد مشى واولاد الدرب عاونو بزاف والفقرا كلاو لعصا